অর্থমন্ত্রীর অসমাপ্ত বাজেট বক্তৃতা দিলেন প্রধানমন্ত্রী শেখ হাসিনা
বাংলাদেশে জাতীয় সংসদে ২০১৯-২০ অর্থবছরের বাজেট উপস্থাপন করার সময় অর্থমন্ত্রী আ. হ. ম. মুস্তফা কামাল হঠাৎ অসুস্থ হয়ে পড়ায় বাজেট বক্তৃতা পাঠ করেছেন দেশটির প্রধানমন্ত্রী শেখ হাসিনা।
স্থানীয় সময় বিকেল ৩:৩০টার পর অর্থমন্ত্রী বাজেট বক্তৃতা শুরু করলেও শারীরিক অসুস্থতার জন্য তিনি বারবার থেমে যাচ্ছিলেন।
কিছুক্ষণ পরপর তিনি সংসদের স্পিকার শিরীন শারমিন চৌধুরীর অনুমতি নিয়ে বিরতি নেন।
এক পর্যায়ে প্রধানমন্ত্রী শেখ হাসিনা তার অর্থমন্ত্রীর পক্ষে বাজেট বক্তৃতা শুরু করেন।
সংসদে ২০১৯-২০ অর্থবছরে প্রবৃদ্ধির লক্ষ্যমাত্রা ৮.২ শতাংশ ধরে ৫ লাখ ২৩ হাজার ১৯০ কোটি টাকার বাজেট উপস্থাপন করা হয়। ২০১৮-১৯ অর্থবছরে প্রবৃদ্ধির লক্ষ্য ছিল ৭.৮ শতাংশ।
নতুন অর্থ বছরের বাজেটে জিডিপি ধরা হয়েছে ২৮ লাখ, ৮৫ হাজার, ৮৭২ টাকা। চলতি অর্থবছরে ছিল ২৫ লাখ ৩৭ হাজার ৮৪৯ কোটি টাকা।
রাজস্ব আদায়ের লক্ষ্যমাত্রা ধরা হয়েছে ৩ লাখ ৭৭ হাজার ৮১০ কোটি টাকা। আর ২০১৮-১৯ অর্থবছরে রাজস্ব আদায়ের লক্ষ্যমাত্রা ৩ লাখ ৩৯ হাজার ২৮০ কোটি টাকা। সেই হিসাবে রাজস্ব লক্ষ্যমাত্রা বেড়েছে ৩৮ হাজার ৫৩০ কোটি টাকা।
আরো পড়ুন:
ভ্যাট ফাঁকি ঠেকাতে আসছে ইএফডি, কীভাবে কাজ করবে এটি?
বাংলাদেশে শিক্ষা ও স্বাস্থ্যে ব্যয় কমেছে, পরিণাম কী?
বাংলাদেশ ও কানাডার অর্থনীতির পার্থক্য কতটা?

বাংলাদেশে জাতীয় সংসদে ২০১৯-২০ অর্থবছরের বাজেট উপস্থাপন করার সময় অর্থমন্ত্রী আ. হ. ম. মুস্তফা কামাল হঠাৎ অসুস্থ হয়ে পড়ায় বাজেট বক্তৃতা পাঠ করেছেন দেশটির প্রধানমন্ত্রী শেখ হাসিনা।